CELEX: 31997R2591
Language: el
Date: 1997-12-18 00:00:00
Title: Κανονισμός (ΕΚΑΧ, ΕΚ, Ευρατόμ) αριθ. 2591/97 του Συμβουλίου της 18ης Δεκεμβρίου 1997 για την προσαρμογή, από 1ης Ιουλίου 1997, των αποδοχών και των συντάξεων των υπαλλήλων και του λοιπού προσωπικού των Ευρωπαϊκών Κοινοτήτων, καθώς και των διορθωτικών συντελεστών που εφαρμόζονται σ' αυτές τις αποδοχές και συντάξεις

Avis juridique important

|

31997R2591

Κανονισμός (ΕΚΑΧ, ΕΚ, Ευρατόμ) αριθ. 2591/97 του Συμβουλίου της 18ης Δεκεμβρίου 1997 για την προσαρμογή, από 1ης Ιουλίου 1997, των αποδοχών και των συντάξεων των υπαλλήλων και του λοιπού προσωπικού των Ευρωπαϊκών Κοινοτήτων, καθώς και των διορθωτικών συντελεστών που εφαρμόζονται σ' αυτές τις αποδοχές και συντάξεις  

Επίσημη Εφημερίδα αριθ. L 351 της 23/12/1997 σ. 0001 - 0004

ΚΑΝΟΝΙΣΜΟΣ (ΕΚΑΧ, ΕΚ, ΕΥΡΑΤΟΜ) αριθ. 2591/97 ΤΟΥ ΣΥΜΒΟΥΛΙΟΥ της 18ης Δεκεμβρίου 1997 για την προσαρμογή, από 1ης Ιουλίου 1997, των αποδοχών και των συντάξεων των υπαλλήλων και του λοιπού προσωπικού των Ευρωπαϊκών Κοινοτήτων, καθώς και των διορθωτικών συντελεστών που εφαρμόζονται σ' αυτές τις αποδοχές και συντάξειςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,το πρωτόκολλο για τα προνόμια και τις ασυλίες των Ευρωπαϊκών Κοινοτήτων, και ιδίως το άρθρο 13,τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν τελευταία με τον κανονισμό (ΕΚΑΧ, ΕΚ, Ευρατόμ) αριθ. 2192/97 (2), και ιδίως τα άρθρα 63, 64, 65, 65α και 82 του παραρτήματος ΧΙ του εν λόγω κανονισμού υπηρεσιακής κατάστασης, καθώς και το άρθρο 20 πρώτο εδάφιο και το άρθρο 64 του εν λόγω καθεστώτος,την πρόταση της Επιτροπής,Εκτιμώντας:ότι, μετά την εξέταση των αποδοχών των υπαλλήλων και του λοιπού προσωπικού που πραγματοποιήθηκε με βάση τη σχετική έκθεση της Επιτροπής, κρίθηκε σκόπιμη η προσαρμογή των αποδοχών και των συντάξεων των υπαλλήλων και του λοιπού προσωπικού των Ευρωπαϊκών Κοινοτήτων στο πλαίσιο της ετήσιας εξέτασης του 1997 7ότι, σύμφωνα με τους όρους του παραρτήματος ΧΙ του κανονισμού υπηρεσιακής κατάστασης, η ετήσια προσαρμογή για το οικονομικό έτος 1998 θα οδηγήσει στον καθορισμό των νέων διορθωτικών συντελεστών πριν από τις 31 Δεκεμβρίου 1998, με αναδρομική ισχύ από την 1η Ιουλίου 1998 7ότι αυτοί οι νέοι διορθωτικοί συντελεστές είναι δυνατόν να οδηγήσουν σε αναδρομικές προσαρμογές των αποδοχών και συντάξεων (θετικές ή αρνητικές) για περίοδο του οικονομικού έτους 1998 για την οποία έχουν πραγματοποιηθεί πληρωμές με βάση τον παρόντα κανονισμό 7ότι, ως εκ τούτου, θα πρέπει να προβλεφθεί τόσο η καταβολή αναδρομικών αυξήσεων, για την περίπτωση αύξησης των διορθωτικών συντελεστών, όσο και η παρακράτηση των υπέρ το δέον καταβληθέντων, για την περίπτωση μείωσης των συντελεστών αυτών, και τούτο για την περίοδο μεταξύ της ημερομηνίας αναδρομικής ισχύος και της ημερομηνίας έναρξης ισχύος της απόφασης ετήσιας προσαρμογής που θα λάβει το Συμβούλιο για το οικονομικό έτος 1998 7ότι θα πρέπει να προβλεφθεί ότι τα αποτελέσματα μιας ενδεχόμενης παρακράτησης μπορούν να κατανεμηθούν χρονικά σε μια περίοδο δώδεκα μηνών το πολύ μετά την ημερομηνία έναρξης ισχύος της απόφασης ετήσιας προσαρμογής που θα λάβει το Συμβούλιο για το οικονομικό έτος 1998,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Από την 1η Ιουλίου 1997:α) στο άρθρο 66 του κανονισμού υπηρεσιακής κατάστασης, ο πίνακας των βασικών μηνιαίων μισθών αντικαθίσταται από τον ακόλουθο πίνακα:>ΘΕΣΗ ΠΗΝΑΚΑ>β) - στο άρθρο 1 παράγραφος 1 του παραρτήματος VII του κανονισμού υπηρεσιακής κατάστασης, το ποσό των 6 425 βελγικών φράγκων αντικαθίσταται από το ποσό των 6 566 βελγικών φράγκων,- στο άρθρο 2 παράγραφος 1 του παραρτήματος VII του κανονισμού υπηρεσιακής κατάστασης, το ποσό των 8 274 βελγικών φράγκων αντικαθίσταται από το ποσό των 8 456 βελγικών φράγκων,- στο άρθρο 69 δεύτερη φράση του κανονισμού υπηρεσιακής κατάστασης και στο άρθρο 4 παράγραφος 1 δεύτερο εδάφιο του παραρτήματος VII, το ποσό των 14 782 βελγικών φράγκων αντικαθίσταται από το ποσό των 15 107 βελγικών φράγκων,- στο άρθρο 3 πρώτο εδάφιο του παραρτήματος VII του κανονισμού υπηρεσιακής κατάστασης, το ποσό των 7 394 βελγικών φράγκων αντικαθίσταται από το ποσό των 7 557 βελγικών φράγκων.Άρθρο 2 Από την 1η Ιουλίου 1997, ο πίνακας των βασικών μηνιαίων αποδοχών, που περιλαμβάνεται στο άρθρο 63 του καθεστώτος που εφαρμόζεται στο λοιπό προσωπικό, αντικαθίσταται από τον ακόλουθο πίνακα:>ΘΕΣΗ ΠΗΝΑΚΑ>Άρθρο 3 Από την 1η Ιουλίου 1997, το ποσό του κατ' αποκοπήν επιδόματος που αναφέρεται στο άρθρο 4α του παραρτήματος VII του κανονισμού υπηρεσιακής κατάστασης καθορίζεται σε:- 3 941 βελγικά φράγκα μηνιαίως για τους υπαλλήλους των βαθμών C 4 ή C 5,- 6 042 βελγικά φράγκα μηνιαίως για τους υπαλλήλους των βαθμών C 1, C 2 και C 3.Άρθρο 4 Οι συντάξεις που χορηγούνται από την 1η Ιουλίου 1997 υπολογίζονται από την ημερομηνία αυτή και εξής με βάση τον πίνακα των μηνιαίων αποδοχών που προβλέπεται στο άρθρο 66 του κανονισμού υπηρεσιακής κατάστασης, όπως τροποποιείται με το άρθρο 1 στοιχείο α) του παρόντος κανονισμού.Άρθρο 5 Από την 1η Ιουλίου 1997, η ημερομηνία «1η Ιουλίου 1996» που αναφέρεται στο άρθρο 63 δεύτερο εδάφιο του κανονισμού υπηρεσιακής κατάστασης, αντικαθίσταται από την ημερομηνία «1η Ιουλίου 1997».Άρθρο 6 1. Από την 1η Ιουλίου 1997, οι διορθρωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν στις χώρες που αναφέρονται κατωτέρω καθορίζονται ως εξής:>ΘΕΣΗ ΠΗΝΑΚΑ>2. Οι διορθωτικοί συντελεστές που εφαρμόζονται στις συντάξεις καθορίζονται σύμφωνα με το άρθρο 82 παράγραφος 1 του κανονισμού υπηρεσιακής κατάστασης. Τα άρθρα 3 έως 10 του κανονισμού (ΕΚΑΧ, ΕΟΚ, Ευρατόμ) αριθ. 2175/88 (3) εξακολουθούν να εφαρμόζονται.3. Σύμφωνα με το παράρτημα ΧΙ του κανονισμού υπηρεσιακής κατάστασης, αυτοί οι διορθωτικοί συντελεστές είναι δυνατόν να τροποποιηθούν πριν από τις 31 Δεκεμβρίου 1998 με κανονισμό του Συμβουλίου ο οποίος θα καθορίζει νέους διορθωτικούς συντελεστές με ισχύ από την 1η Ιουλίου 1998. Κατά συνέπεια, τα κοινοτικά όργανα θα προβούν, αναδρομικά από την ημερομηνία έναρξης ισχύος της απόφασης προσαρμογής 1998, στην αντίστοιχη θετική ή αρνητική προσαρμογή των αποδοχών των ενδιαφερομένων υπαλλήλων, καθώς και των συντάξεων που καταβάλλονται στους τέως υπαλλήλους και στους εξ αυτών έλκοντες δικαιώματα.Εάν η εν λόγω αναδρομική προσαρμογή συνεπάγεται παρακράτηση των υπέρ το δέον καταβληθέντων, αυτή μπορεί να κατανεμηθεί χρονικά σε περίοδο δώδεκα μηνών το πολύ από την ημερομηνία έναρξης ισχύος της απόφασης ετήσιας προσαρμογής 1998.Άρθρο 7 Από την 1η Ιουλίου 1997, ο πίνακας που περιλαμβάνεται στο άρθρο 10 παράγραφος 1 του παραρτήματος VII του κανονισμού υπηρεσιακής κατάστασης, αντικαθίσταται από τον ακόλουθο πίνακα:>ΘΕΣΗ ΠΗΝΑΚΑ>Άρθρο 8 Από την 1η Ιουλίου 1997, οι αποζημιώσεις για συνεχή ή εκ περιτροπής υπηρεσία που προβλέπονται στο άρθρο 1 του κανονισμού (ΕΚΑΧ, ΕΟΚ, Ευρατόμ) αριθ. 300/76 (4), καθορίζονται σε 11 423, 17 241, 18 852 και 25 701 βελγικά φράγκα.Άρθρο 9 Από την 1η Ιουλίου 1997, τα ποσά που αναφέρονται στο άρθρο 4 του κανονισμού (ΕΟΚ, Ευρατόμ, ΕΚΑΧ) αριθ. 260/68 (5), πολλαπλασιάζονται με το συντελεστή 4,087745.Άρθρο 10 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 18 Δεκεμβρίου 1997.Για το ΣυμβούλιοΟ ΠρόεδροςF. BODEN(1) ΕΕ L 56 της 4. 3. 1968, σ. 1.(2) ΕΕ L 301 της 5. 11. 1997, σ. 5.(3) ΕΕ L 191 της 22. 7. 1988, σ. 1.(4) ΕΕ L 38 της 13. 2. 1976, σ. 1 7 κανονισμός όπως συμπληρώθηκε με τον κανονισμό (Ευρατόμ, ΕΚΑΧ, ΕΟΚ) αριθ. 1307/87 (ΕΕ L 124 της 13. 5. 1987, σ. 6) και τροποποιήθηκε τελευταία από τον κανονισμό (ΕΚΑΧ, ΕΚ, Ευρατόμ) αριθ. 1329/97 (ΕΕ L 183 της 11. 7. 1997, σ. 1).(5) ΕΕ L 56 της 4. 3. 1968, σ. 8 7 κανονισμός όπως τροποποιήθηκε τελευταία από τον κανονισμό (ΕΚΑΧ, ΕΚ, Ευρατόμ) αριθ. 2190/97 (ΕΕ L 301 της 5. 11. 1997, σ. 1).